क्रस कन्ट्री दौड माघ १४ मा
बेलकोटगढी नगरपालिका–५ को आयोजनामा सातौं झिल्टुङ क्रस कन्ट्री दौड प्रतियोगिता गरिने भएको छ । माघ १४ गते ‘जे गरौं गज्जबले गरौं’ भन्ने नाराका साथ झिल्टुङ क्रस कन्ट्री दौड प्रतियोगिता गरिन लागेको वडाध्यक्ष मदन भुजेलले बताए । प्रतियोगितामा साढे १३ किमि खुला महिला/पुरुषतर्फको दौड छ भने साढे १३ किमि खुला स्थानीय पुरुषतर्फको दौड रहेको छ ।
नुवाकोट — बेलकोटगढी नगरपालिका–५ को आयोजनामा सातौं झिल्टुङ क्रस कन्ट्री दौड प्रतियोगिता गरिने भएको छ । माघ १४ गते ‘जे गरौं गज्जबले गरौं’ भन्ने नाराका साथ झिल्टुङ क्रस कन्ट्री दौड प्रतियोगिता गरिन लागेको वडाध्यक्ष मदन भुजेलले बताए । प्रतियोगितामा साढे १३ किमि खुला महिला/पुरुषतर्फको दौड छ भने साढे १३ किमि खुला स्थानीय पुरुषतर्फको दौड रहेको छ ।त्यसैगरी १६ वर्षमुनिका छात्र/छात्रातर्फ साढे ४ किमि खुला जुनियर दौड, १६ वर्षमुनिका स्थानीय छात्रा/छात्र दौड तथा साढे ४ किमि स्थानीय ४५ वर्षमाथिका पुरुषको दौड र भेट्रान खुला साढे १३ किमि पुरुषतर्फको दौड प्रतियोगिता रहेको छ । त्यसैगरी स्थानीय आमा समूहको साढे ४ किमि दौड प्रतियोगितासमेत राखिएको वडाध्यक्ष भुजेलले बताए । सहभागी हुनका लागि वडा कार्यालय र काठमाडौंका लागि त्रिपुरेश्वरस्थित वर्ल्ड ट्रेड सेन्टरको दोस्रो तल्लामा नाम दर्ता खुला गरिएको आयोजकले जनाएका छन् । नाम दर्ताका लागि १ सय रुपैयाँ र अन्तिम मिति भने यही बिहीबार १२ गतेसम्मलाई तोकिएको आयोजकले जनाएका छन् ।साढे १३ किमि खुला महिला तथा पुरुषतर्फको पहिलो पुरस्कार राशि १५ हजार, दोस्रो १० हजार र तेस्रो ५ हजार रहेको छ भने साढे १३ किमि स्थानीय खुला महिलातर्फको पहिलो, दोस्रो र तेस्रो पुरस्कार राशि क्रमशः १०, ७ र ५ हजार राखिएको छ । साढे ४ किमि स्थानीय आमा समूहतर्फको पुरस्कार राशि पहिलो, दोस्रो र तेस्रो हुनेलाई क्रमशः १२, ९ र ६ हजार रुपैयाँ राखिएको छ ।झिल्टुङ साहित्यिक क्षेत्रदेखि क्रस कन्ट्री दौड प्रतियोगिताले समेत चिनाउन यो प्रतियोगिता गर्न लागिएको उपमेयर शिव दाहालले बताए । झिल्टुङ महाकवि लक्ष्मीप्रसाद देवकोटाको मामा सुराली घर भएकाले झिल्टुङलाई विश्व समुदायसम्म पहिचान गराई आन्तरिक तथा बाह्य पर्यटक आकर्षित गरी आयआर्जन बढाउने लक्ष्य लिएर कार्यक्रम गर्न लागिएको नगरपालिकाका मेयर जगतबहादुर गुरुङले पत्रकार सम्मेलनमा बताए । झिल्टुङ चीन–भारत जोड्ने गल्छी–त्रिशूली–स्याफ्रुबेंसी–रसुवागढी मार्गमा पर्छ । प्रतियोगितामा ४ सयभन्दा बढी खेलाडी सहभागी गराउने आयोजकको लक्ष्य रहेको छ । प्रतियोगितामा राष्ट्रिय धावकसमेत सहभागी हुने आयोजकले जनाएका छन् ।